MUNICIPIUL  CRAIOVA  
CONSILIUL LOCAL AL  MUNICIPIULUI CRAIOVA 
HOTĂRÂREA  NR. 466
Consiliul Local al Municipiului Craiova, întrunit în şedinţa ordinară din data de 29.10.2009;

Având în vedere raportul nr. 128500/2009 întocmit de Direcţia Patrimoniu prin care se propune modificarea contractelor de închiriere, având ca obiect terenuri care aparţin domeniului public al municipiului Craiova, pe care sunt amplasate construcţii provizorii şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;  
În conformitate cu prevederile Legii nr.273/2006 privind finanţele publice locale, modificată şi completată şi Legii nr.50/1991, republicată, privind autorizarea executării lucrărilor de construcţii;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1.  Se aprobă modificarea obiectului contractelor de închiriere prevăzute în anexa nr.1 care face parte integrantă din prezenta hotărâre, în sensul majorării suprafeţelor de teren închiriate, pe care s-au edificat extinderi ale construcţiilor autorizate. 
Art.2.  Se aprobă încheierea contractelor de închiriere, pe o perioadă de trei ani, pentru terenurile aferente construcţiilor edificate fără titlu conform anexei nr.2 care face parte integrantă din prezenta hotărâre. 
Art.3. Se împuterniceşte Primarul Municipiului Craiova să semneze actele adiţionale la contractele de închiriere prevăzute la art.1 şi să încheie contractele de închiriere prevăzute la art.2 din prezenta hotărâre. 
Art.4. În termen de 90 de zile de la încheierea actelor adiţionale şi a contractelor de închiriere au obligaţia:

a) să obţină certificatul de urbanism şi autorizaţia de construire pentru construcţiile edificate fără titlu,

b) să plătească chiria calculată conform legislaţiei în vigoare, pe ultimii trei ani, pentru construcţiile edificate.

Art.5. Nerespectarea cumulativă a condiţiilor prevăzute la art.4 din prezenta hotărâre, duce la încetarea de drept a actelor adiţionale şi a contractelor de închiriere, titularii acestora având obligaţia de a desfiinţa construcţiile provizorii şi a aduce terenul în starea iniţială, pe cheltuiala proprie.

Art.6.  Preţul închirierii este stabilit la nivelul taxei aprobate prin Hotărârea Consiliului Local al Municipiului Craiova nr.263/2008, republicată, urmând a fi actualizat anual conform horărârilor de consiliu adoptate în acest sens. 

Art.7.  Pe data prezentei hotărâri, se modifică în mod corespunzător Hotărârile Comsiliului Local al Municipiului Craiova nr.133/2003, 496/2006, 417/2006 şi 442/2006. 
  Art.8. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Economico – Financiară şi Direcţia Patrimoniu vor aduce la îndeplinire prevederile prezentei hotărâri.

